Aalborg Stiftstidende, 1828-06-11
Den 6te Junii. Med Gaarsdagen begyndte for vor By en Rad af Festdage, hvis Minde vil være uforgængeligt iblandt os. Vor dyrebare Landsfader er atter i vor Midte. Den Længsel, hvormed Han ventedes, ligner kun den Jubel, hvormed Han hilsedes, da Han, i Aftes Kl. 7 1/2, ankom hertil med Dampskibet Mercurius, der var afgaaet fra Kalundborg om Eftermiddagen Kl. 1. J Kongens Følge befandt sig Hs. høifyrstl. Durchlauchtighed Prindsen af Hessen Philipsthal, Hs. Excell. Overhofmarskalk Hauch, Hr. Kammerherre, Generalmajor v. Bülow, den Kgl. Würtembergske Generallieutn. Grev v. Bismarck, Divisionssadjutant og Ridder v. Hansen, Justitsraaderne Feddersen og Schønberg, &c. Alt i Mandags var den øvrige Sulte indtruffen hertil fra Kalundborg. Den hele Dag havde Byen været i festlig Bevægelse. Alle Forberedelser vidnede ligesaameget om den Kjærlighed, hvormed Kongens Navn bæres i alle loyale Borgeres Hjerter, som om Disses Lyst til at lægge deres undersaatlige Hengivenhed for Dagen. Monarkens Naade har efterladt sig altfor mange velsignede Spor iblandt os til at ikke Jubelen skulde stige ved hvert nyt Besøg, som værdiges vor Egn. - Utaalmodigheden steeg, alt som det lakkede mod Aften, og Alles Blikke vare henvendte mod Havet, hvor man endelig Kl. 6 1/2 øinede Skibet, som havde vor elskede Konge ombord, og en Time efter traadte Hs. Majestæt iland paa Skibsbroen, hvor Allerhøistsamme modtoges af Hs. Kongl. H. Prinds Frederik Ferdinand, alle herværende Generaler og høie Officerer, Stiftamtmanden, Byens Øvrighed &c. Alle Skibene i Havnen vare pyntede med Flag og Vimpler, og nogle Master og Ræer fyldte med smykkede Matroser, der, under Kanonskud fra Havnebatteriet og Skolebakken, i Forening med de paa Strandbredden Forsamlede, opløftede et tusindstemmigt Fryderaab for Frederik, Folkets Fader. Det er ganske mærkeligt, at det havde regnet den hele Eftermiddag, men ligesom Hs. Majestæt kom udenfor Mindehovedet, begyndte Solen at skinne, og kort efter at Allerhøistsamme var kommet ind i Sin Gaard, begyndte det igjen at regne. Fra Landingsstedet lige ned til Mindebroen stod Borgervæbningen opstillet en haye. Denne Bro var smukt udpyntet med Grønt og Blomster. Gaderne, som Kongen passerede, vare bestrøede med Blomster, og adskillige Huse vare behængte med Krandse og Guirlander. Paa Torvet var reist en Æreport, ligeledes af Grønt Sin Gaard. Ved dens Jndgang modtoges Monarken, af to unge Piger, af hvilke den Ene overrakte Hamet Digt, den Anden en Krands. Ved dens Udgang stod en Række af hvidklædte Pigebørn med Blomsterguirlander. Paa den ene Side mellem Kongens Gaard og Æreporten paraderede en Escadron af Hs. Kongl. H. Prinds Frederik Ferdinands Dragoner, paa den anden det borgerlige Jægercorps, Klokkerne ringede festligt og Luften gjenlød af Fryderaab ligefra Monarken steg iland til Han havde naaet Sin Gaard. Her modtoges Hs. Majestæt af et stort Antal Embedsmænd og Honoratiores fra Byen og dens Omegn. Om Aftenen var hele Byen illumineret, hvorved flere, baade offentlige og private Bygninger udmærkede sig ved smukke Transparenter og Jnscriptioner. Det myldrede en Tidlang af Mennesker under Kongens Vinduer, og som Hans faderlige Hjerte aldrig kan fornægte sig, saaledes saae man Ham ogsaa her træde i det aabne Vindue, for at takke Folket, der har Ham Alt at takke. Først langt over Midnat begyndte Gaderne at blive stille.